
Poslovni broj: K-207/2022-56
Z A P I S N I K
od 21. rujna 2026.
o raspravi kod Općinskog suda u Gospiću

PRISUTNI OD SUDA:                                              KAZNENI PREDMET:
Sutkinja: Dubravka Rukavina                                   Tužitelj: ODO u Gospiću
Zapisničarka: Marija Potnar                       	       1.opt. Perica Svetić i dr.
                                                                        Zbog kazn. dj. iz čl. 228. st. 1. KZ/11
                                                                        Broj ODO u Gospiću: KO-DO-113/2021

	Sutkinja otvara zasjedanje u 12,00 sati i objavljuje predmet rasprave.

Utvrđuje se da su pristupili;
Za tužitelja,  državnoodvjetnički savjetnik Ante Lisac, osobno
1.opt. Perica Svetić, osobno
Branitelj po sl. dužnosti 1.opt., odvj. Vjekoslav Bušić, osobno
2.opt. Pave Ivanišević, osobno
	
	Utvrđuje se da su djelatnici Zatvora u Gospiću postupili po nalogu suda i sproveli na današnju raspravu 1.optuženika Pericu Svetića.
	 
	Sutkinja donosi

rješenje

I. Održat će se za danas zakazana rasprava.
II. Primjedbi na sastav suda.
III. Rasprava je javna.

Temeljem članka 413. ZKP/08 utvrđuje se identitet optuženika uzimanjem osobnih podataka, osim podataka o ranijoj osuđivanosti. 

	1.optuženik  Perica Svetić, sa podacima kao u optužnici (list br. 78 spisa).
	
2.optuženik Pave Ivanišević, sa podacima kao u optužnici (list br. 78 spisa), s tim da dodaje adresa prebivališta Doljani 13 A, Otočac, otac 4 mldb. djece, s primanijima godišnje od cca 8.000,00 eura.

Utvrđuje se da sutkinja sukladno članka 413. stavak 2. ZKP/08 pita optuženike da li su primili i razumjeli pouku o pravima iz članka 239. ZKP/08.

1.optuženik Perica Svetić; iskazuje da je primio i razumio pouku o pravima.

2 optuženik Pave Ivanišević; iskazuje da je primio i razumio pouku o pravima.

RASPRAVA ZAPOČINJE

Objavom sadržaja optužnice ODO-a Gospić broj KO-DO-113/2021 od 21. srpnja 2021., od strane ODO-a u Gospiću.

Optužnica potvrđena rješenjem optužnog vijeća ovog suda poslovni broj Kov-30/2021-7 od 11studenoga 2022. (list 89-91 spisa).

Nakon objave sadržaja optužnice, optuženici upitani da li su optužbu razumjeli, odgovaraju:

1.optuženik Perica Svetić; Optužbu sam razumio.

2.optuženik Pave Ivanišević; Optužbu sam razumio.


Optuženici pozvani da se očituju o  optužbi u smislu odredbe čl. 416. ZKP/08, odgovaraju:

 1.optuženik Perica Svetić; Smatram se krivim za terećena kaznena djela.

2.optuženik Pave Ivanišević; Smatram se krivim za terećena kaznena djela.


	U skladu s članka 417. stavak 5 ZKP/08 optuženici će se ispitati na početku dokaznog postupka, i upozoravaju se u skladu s članka 418. stavak 3. ZKP/08  da mogu sudjelovati u izvođenju pojedinih dokaza i da sve što kažu prilikom izvođenja dokaza smatrat će se njihovom obranom. 

Optuženici  upozoreni u odnosu na svoja prava na način da se mogu očitovati na sve činjenice i dokaze koji ih terete i tako i predlagati i činjenice i dokaze u svoju korist temeljem članka 417.a stavak 5. ZKP/08.

1.optuženik Perica Svetić; iskazuje da će u ovom postupku svoju obranu u skladu sa svojim pravom iznijeti na početku dokaznog postupka.

2.optuženik Pave Ivanišević; iskazuje da će u ovom postupku svoju obranu u skladu sa svojim pravom iznijeti na početku dokaznog postupka.

Prelazi se temeljem članak 418. i 419. stavak 5. ZKP/08 na

DOKAZNI POSTUPAK
		 
1.optuženik Perica Svetić

brani se

	Priznajem mi u cijelosti počinje kaznenog djela stavljenog mi na teret i prihvaćam postavljeni imovinsko pravni zahtjev i priznajem predloženu sankciju.
	
1.optuženik više nema ništa za iskazati.
Pitanja nema.

Čita se zapisnik o ispitivanju 1. osumnjičenika Perice Svetića sa snimkom koja se reproducira (list 10-14 i 22 spisa).
Primjedbi nema.


2.optuženik Pave Ivanišević

brani se

	Nemam ništa za dodati osim da priznajem djelo kako je i bilo od samog početka kaznenog postupka. Priznajem i imovinskopravni zahtjev i molim sud ukoliko je moguće da mi da bilo kakvu drugu kazni osim kazne zatvora.

2.optuženik nema više ništa za iskazati.
Pitanja nema.

Čita se zapisnik o ispitivanju 2. osumnjičenika Pave Ivaniševića sa snimkom koja se reproducira (list 39-43 i 50 spisa ).
Primjedbi nema.


	Stranke upitane o daljnjim dokaznim prijedlozima.

ODO Gospić: predlažem izvođenja dokaza na kojima se temelji optužnica.

1.optuženik Perica Svetić: suglasna sam s dokaznim prijedlozima ODO-a da se pročita materijalna dokumentacija i nemam daljnjih dokaznih prijedloga.

2.optuženik Pave Ivanišević: suglasan sam s dokaznim prijedlozima ODO-a da se pročita materijalna dokumentacija i nemam daljnjih dokaznih prijedloga.


	Sutkinja donosi

rješenje

I. Usvajaju se dokazni prijedlozi ovlaštenog tužitelja, a s kojima su suglasni i 1.optuženik i 2.optuženik, te će se sva pročitati dokumentacija priložena spisu.

	II. Protiv ovog rješenja nije dopuštena posebna žalba, može se pobijati u žalbi protiv presude.


	Provodi se dokazni postupak.

Čita se prijava šumske štete  Šumarije Brinje 18/19 sa zapisnikom ( list 2 do 7 spisa).
Primjedbi nema.

Čita se zapisnik o očevidu ( list 8 do 9 spisa).
Primjedbi nema.

Čita se zapisnik o biološkom vještačenju ( list 66 do 71 spisa).
Primjedbi nema.
	
	Čita se imovinskopravni zahtjev oštećenika od 12.03.2025. (list 110 spisa).
	Primjedbi nema.


	Stranke upitane za prijedlog za dopunu dokaznog postupka.
	ODO u Gospiću: Nema prijedlog za dopunu dokaznog postupka.
	1.optuženik; Nema prijedlog za dopunu dokaznog postupka.
	2.optuženik: Nema prijedlog za dopunu dokaznog postupka.


	Na kraju dokaznog postupka čita se potvrda iz Prekršajne evidencije za 1.opt. Pericu Svetića (list 148 spisa) i izvadak iz Kaznene evidencije za 1.opt. Pericu Svetića (154-156).
Primjedbi nema.
 
Čita se potvrda iz Prekršajne evidencije za 2.opt. Pavu Ivaniševića (list 150-153 spisa) i izvadak iz Kaznene evidencije za 2. opt. Pavu Ivaniševića (157-160).
Primjedbi nema.


	Sutkinja objavljuje

DOKAZNI POSTUPAK ZAVRŠEN

	Temeljem čl. 443. ZKP-a sudac poziva stranke da daju završni govor.

	ODO Gospić: imajući u vidu da su oba optuženika priznali kazneno djelo stavljeno im na teret, a koja priznanja su u suglasju u cijelosti sa svim izvedenim dokazima tijekom dokaznog postupka, smatram dokazanim da su počinili kazneno djelo na način upravo kako ih se tereti optužnicom.


	Obrana 1.opt., po sl. dužnosti: s obzirom na provedeni postupak a posebice na činjenicu da je optuženik priznao počinje djela, izraženo kajanje za počinjene djela i prihvatio predloženu sankciju, moli se sud da iste činjenice uzme u obzirom tijekom donošenja presude.

	1.optuženik: pridružujem se riječima branitelja i iskreno se kajem. Ne planiram više činiti kaznena djela.

	2.optuženik: već dugi niz godina ne činim djela, ovo mi je ostalo od prije, stvarno mi je žao, imam četvero djece, sredio sam svoj život i kao što sam rekao prihvaćam i imovinskopravni zahtjev.


	Sutkinja zaključuje raspravu te se povlači radi donošenje odluke.

	Sutkinja je donijela i objavljuje slijedeću

U   I M E   R E P U B L I K E   H R V A T S K E

P R E S U D U 

1. optuženik  Perica Svetić, sin Martina i Ružice Svetić, rođene Filipović, rođen 30. lipnja 1988., rođenog u Vukovaru, s prebivalištem u Opatovcu, Kardinala Alojzija Stepinca broj 30, državljanin Republike Hrvatske, OIB: 02012001179, poljoprivrednik, nezaposlen, s završenom osnovnom školom, rastavljen, bez djece, bez odlikovanja, lošeg imovnog stanja, osuđivan, nalazi se na slobodi,

i

2.optuženik Pave Ivaniševića, sin Milorada Jurkovića i Kate Ivanišević, rođen 23. srpnja 1991., rođenog u Gospiću, s prebivalištem u Otočac, Doljani 13A, državljanin Republike Hrvatske, OIB: 20352689103, poljoprivrednik, vlasnik OPG-a sa završenom osnovnom školom, oženjen, otac četvero mldb. djece, bez čina, bez odlikovanja, lošeg imovnog stanja, osuđivan, nalazi se na slobodi,

k r i v i   s u

što su,

		zajedno i dogovorno, dana 4. lipnja 2019. u poslijepodnevnim satima na području Općine Brinje u gospodarskoj jedinici Javorov Vrh, Odjel broj 43/A na pomoćnom stovarištu te gospodarske jedinice, s ciljem da se okoriste, ispilili u metrice, a potom u teretno vozilo ukrcali s ciljem da zadrže za sebe  bukova stabla u količini od 5,20 m3 koji su vlasništvo Šumarije Brinje i vrijedni 216,37 eura, 

dakle, tuđe pokretne stvari oduzeli drugome s ciljem da ih protupravno prisvoje,

čime su počinili kazneno djelo protiv imovine –krađom, opisano i kažnjivo po članku 228. stavka 1. KZ/11.


I.  Temeljem članka 228. stavak 1. KZ/11, 1.optuženiku Perici Svetiću

osuđuje se

NA KAZNU ZATVORA 
U TRAJANJU OD 5 (PET) MJESECI

II. Temeljem članka 58. stavak 4. točka 2. KZ/11, 1.optuženiku Perici Svetiću opoziva se uvjetna osuda i ranije izrečena kazna presudom Općinskog suda u Vukovaru broj K-214/2023  od 17.listopada 2017.

 u t v r đ u j e 

 KAZNA ZATVORA
U TRAJANJU OD 10 (DESET) MJESECI


	III. Temeljem članka 53. KZ/11, 1.optuženi Perica Svetić

o s u đ u j e   s e

NA JEDINSTVENU KAZNU ZATVORA
U TRAJANJU OD 1 (JEDNE) GODINE


IV. Temeljem članka 56. stavak 1. KZ/11, 1.optuženiku Perici Svetiću  

i z r i č e  s e

na način da se izrečena kazna zatvora, neće izvršiti ukoliko optuženik u roku od 3 (tri) godine ne počini novo kazneno djelo. 


V.  Temeljem članka 228. stavak 1. KZ/11, 2.optuženik Pave Ivanišević

osuđuje se

NA KAZNU ZATVORA 
U TRAJANJU OD 1 (JEDNE) GODINE

VI. Temeljem članka 56. stavak 1. KZ/11, 2.optuženiku Pavi Ivaniševiću  

i z r i č e  s e

na način da se izrečena kazna zatvora, neće izvršiti ukoliko optuženik u roku od 5(pet) godina ne počini novo kazneno djelo. 


VI. Temeljem članka 158. stavak 1. ZKP-a prihvaća se imovinskopravni zahtjev oštećenika Hrvatskih šuma d.o.o., Uprava šuma Podružnica Gospić, Gospić, te su 1.opt. Perica Svetić i 2.opt. Pave Ivanišević na ime imovinskopravnog zahtjeva dužni solidarno isplatiti iznos od 216,37 eura, sve u roku od 15 dana od pravomoćnosti presude, a sa ostatkom imovinskopravnog zahtjeva oštećena se upućuje u parnicu.

VII. Temeljem članka 148. stavak 1. ZKP-a, u svezi članka 145. stavak 1. i 2. točka 3., 6. i 7. ZKP-a/08, 1. i 2.optuženici dužni su naknaditi troškove kaznenog postupka trošak vještačenja u iznosu od 2.468,64 eura i paušalnu svotu svaki u iznosu od 100,00 eura, što ukupno čini trošak kaznenog postupka u iznosu od 2.668,64 eura, i to svaki po 1.334,32 eura, u roku od 15 dana po pravomoćnosti presude.

I

RJEŠENJE

I. Na temelju članka 127. stavak 4. ZKP/08 i na temelju članka 125. stavak 1. točka 6. Zakona o kaznenom postupku ("Narodne novine" broj 152/08., 76/09., 80/11., 121/11., 91/12. – Odluka Ustavnog suda Republike Hrvatske broj 143/12., 56/13., 145/13., 152/14., 70/17., 126/19., 130/22., 80/22., 36/24., 72/25, 13/26 – dalje: ZKP/08.),

ukida se istražni zatvor

optuženiku  Perici Svetiću, sin Martina i Ružice Svetić, rođene Filipović, rođen 30. lipnja 1988., rođenog u Vukovaru, s prebivalištem u Opatovcu, Kardinala Alojzija Stepinca broj 30, državljanin Republike Hrvatske, OIB: 02012001179,

 	određen rješenjem ovog suda broj K-207/2022-38 od 10. veljače 2026.

II. Isti se ima odmah pustiti na slobodu.


NALOG

Temeljem članka 568. Zakona o kaznenom postupku ("Narodne novine" broj 152/08., 76/09., 80/11., 121/11., 91/12. – Odluka Ustavnog suda Republike Hrvatske broj 143/12., 56/13., 145/13., 152/14., 70/17., 126/19., 130/22., 80/22., 36/24., 72/25 – dalje: ZKP-a),  

povlači se tjeralica prema

optuženiku optuženiku  Perici Svetiću, sin Martina i Ružice Svetić, rođene Filipović, rođen 30. lipnja 1988., rođenog u Vukovaru, s prebivalištem u Opatovcu, Kardinala Alojzija Stepinca broj 30, državljanin Republike Hrvatske, OIB: 02012001179,

i to:

- raspisana nalogom posl. broj K-207/2022-39 od 10. veljače 2026.


Nakon objave presude i rješenja o ukidanju istražnog zatvora 1.opt., stranke poučene o pravu na žalbu i rokovima iste, koja presuda je optuženicima obrazložena u bitnome.

Nalog o povlačenju tjeralice ima se dostaviti PU ličko senjskoj.

Optuženici se upozoravaju da su do pravomoćnog okončanja postupka dužni izvijestiti sud o svakoj promjeni adrese boravišta, prebivališta.


	Nakon čega stranke izjavljuju da se odriču prava na žalbu na presudu i rješenje.


Za ODO Gospić, Ante Lisac:

__________________


1.opt. Perica Svetić:

__________________________


Branitelj po sl.dužnosti 1.opt., odvj. Vjekoslav Bušić:

_________________________


2.opt. Pave Ivanišević:




Dovršeno u 12:45 sati.


Sutkinja:



Zapisničarka:

